

**Szakmamegújító képzés**

**Képzési program**

**5 1015 23 07 Turisztikai technikus**

A szakirányú képzés 100%-ban a duális képzőhelyen valósul meg.

Képzési idő: 800 óra

Iskolai előképzettség: - érettségi

* turisztika és/vagy vendéglátás területén szerzett képesítő végzettség
* középfokú nyelvvizsga

Beiskolázás felétele: munkáltatói nyilatkozat a foglalkoztatásról

*Az előrehaladás ellenőrzése, értékelés:*

Iskolánk a képzési idő alatt két alkalommal az addig elsajátított ismeretekből tantárgyanként beszámoltatja a hallgatókat. A beszámoltatás módja:

* iskolai elektronikus tesztek (pl.: redmenta feladatsorok)
* iskolai írásbeli feladatlap
* iskola által kért projekt feladat
* a duális oktató által készített írásbeli értékelés
* gyakorlati tevékenységhez kapcsolódó ismeretből iskola által szervezett gyakorlati feladat

A beszámoltatás pontos időpontját az iskola határozza meg, a duális képző előzetes értesítése mellett.

A beszámolás eredménye a kréta naplóban érdemjegy formájában jelenik meg. A képzés folytatható eredménytelen (elégtelen) beszámolást követően is.

*A tantárgyi értékelés:*

* duális oktatói értékelés folyamatosan, a kréta rendszerben
* iskolai értékelés a két mérő időpontban (az érdemjegy 200%-os súllyal kerül beszámításra a tanulmányi időszak alatt)

Vizsgára az a hallgató bocsátható, aki a képzési idő végére valamennyi tantárgyból zárójegyként legalább elégséges osztályzatot kapott.

**Szakirányú képzés helyi programja- idegenvezető szakirány**

|  |  |  |
| --- | --- | --- |
| **Tantárgy** | **Képzés óraszáma** | **Beszámoltatás** |
| Beszerzés és értékesítés | 40 | 4. és 8. hónapban  duális oktatói értékelés |
| Üzleti kalkuláció és költséggazdálkodás | 150 | 4. és 8. hónapban  duális oktatói értékelés és  iskolai projekt feladat |
| Speciális szolgáltatások | 40 | 4. és 8. hónapban  duális oktatói értékelés |
| Turizmusmarketing | 60 | 4. és 8. hónapban  duális oktatói értékelés |
| Adminisztráció és elszámolás | 100 | 4. és 8. hónapban  iskolai projekt feladat |
| Etikett és protokoll | 20 | 4. és 8. hónapban  duális oktatói értékelés |
| Országismeret idegen nyelven | 150 | 4. és 8. hónapban  iskolai feladatlap |
| Idegenvezetés | 220 | 4. és 8. hónapban  iskola által szervezett gyakorlati feladat |
| IKT kompetencia fejlesztés | 20 | - |
| **Összesen:** | **800** |  |

**Szakirányú képzés helyi programja- turisztikai szervező szakirány**

|  |  |  |
| --- | --- | --- |
| **Tantárgy** | **Képzés óraszáma** | **Beszámoltatás** |
| Beszerzés és értékesítés | 40 | 4. és 8. hónapban  duális oktatói értékelés |
| Üzleti kalkuláció és költséggazdálkodás | 150 | 4. és 8. hónapban  duális oktatói értékelés és  iskolai projekt feladat |
| Speciális szolgáltatások | 40 | 4. és 8. hónapban  duális oktatói értékelés |
| Turizmusmarketing | 60 | 4. és 8. hónapban  duális oktatói értékelés |
| Adminisztráció és elszámolás | 100 | 4. és 8. hónapban  iskolai projekt feladat |
| Etikett és protokoll | 20 | 4. és 8. hónapban  duális oktatói értékelés |
| Országismeret | 150 | 4. és 8. hónapban  iskolai feladatlap |
| Üzleti menedzsment | 220 | 4. és 8. hónapban  iskola által szervezett gyakorlati feladat |
| IKT kompetencia fejlesztés | 20 | - |
| **Összesen:** | **800** |  |

**Beszerzés és értékesítés tantárgy 40 óra**

**A tantárgy tanításának fő célja**

A tantárgy oktatásának célja, hogy a tanulók elsajátítsák az utazásszervezés speciális ismereteit, tisztában legyenek az utazásszervezéshez kapcsolódó fogalmakkal, és el tudják helyezni azt a turizmus rendszerében. Megismerjék az utazásszervezésre vonatkozó jogszabályokat, az utazási szerződés elemeit, a turisztikai szolgáltatókkal kötendő szerződések fajtáit, tartalmát, és képesek legyenek ezeket önállóan létrehozni. El tudják készíteni az utazáshoz kapcsolódó dokumentumokat (ajánlatkérés, megrendelés, visszaigazolás, forgatókönyv, utaslista, programterv stb.). További cél, hogy a kapcsolódó modulokban szerzett ismeretek alapján megtanulják termékké alakítani Magyarország turisztikai attrakcióit és egyéb kínálati elemeit, s ezekből belföldi, beutaztatási turisztikai árualapot, a magyarok által leglátogatottabb desztinációk attrakcióiból pedig kiutaztatási árualapot tudjanak létrehozni és értékesíteni.

**A tantárgy témakörei**

1 – 4 hónap ismeretei:

Az utazásszervezés története

Az utazásszervezés fogalma, jogszabályi háttere, személyi feltételei, humán erőforrásai

A vagyoni biztosíték jelentősége és formái

Az utazásszervezés fajtái: beutaztatás, kiutaztatás, belföldi utazásszervezés; csoportos és egyéni utak

Az utazásszervezés folyamata, feltételei

Csoportos és egyéni utak jellemzői, tematikus utak

Bizományosi/ügynöki szerepek

A magyar piac alakulása beutazó/kiutazó csoportosításban

Turisztikai fogadóképesség: infra- és szuprastruktúra

A kereslet és kínálat elemzése Magyarországon

A kapcsolattartás protokollja a szolgáltató partnerekkel, study tour

Aturisztikai árualap fajtái, jellemzői, beszerzési lehetőségei (szállás, étkezés, programok, közlekedés, kapcsolódó egyéb szolgáltatások beszerzése)

Az utazási csomag összeállításának szempontjai, a csomagban szereplő szolgáltatások fajtái, kategóriái célcsoportok szerint

Utazásszervezés/utazásközvetítés

Utazási szerződés (utassal kötött)

Az utazási ajánlat piacra vitelének lehetőségei

Egyéb tevékenységek az utazási irodában: biztosítás, valutaváltás, városkártyák, vízumügyintézés (beutazási engedélyek, ESTA, ETA)

5 – 8 hónap ismeretei

A közlekedés szerepe az idegenforgalomban, menetrend- és útvonaltervezők

A magyarországi közlekedés főbb jellemzői

A közlekedéshálózat jellemzői, a közlekedési ágak szerepe az idegenforgalomban, fontosabb hazai és hazánkon átmenő nemzetközi közlekedési vonalak, határállomások

A közlekedés ágazatai: közúti, vasúti, légi és vízi közlekedés, speciális lehetőségeik az idegenforgalomban

Menetrend- és útvonaltervezők: Google Maps, Elvira, BKK (menetrendek.hu), skyscanner.hu, momondo.com, bud.hu stb.

Globális helyfoglalási rendszerek és jelentőségük: Galileo, Amadeus, Sabre, Bistro, Traffics

A legjelentősebb nemzetközi és hazai szállásközvetítő oldalak: Booking.com, szallas.hu,

expedia.com és leányvállalatai, GoGlobal, Rate Hawk és kapcsolódó szolgáltatásaik

Bedbankok megjelenése, rendszerhez való kapcsolhatósága, dinamikus csomagolás

A repülőjegy-foglalás módja, menete

A repülőjegy értékesítéshez kapcsolódó szolgáltatások foglalásának lehetőségei (autóbérlés, biztosítás, szállásfoglalás)

9 – 12. hónap ismeretei:

Természeti világörökség: az Aggteleki-karszt és a Szlovák-karszt barlangjai; Hortobágyi Nemzeti Park – Puszta

Kulturális világörökség: Budapest Duna-parti látképe, a Budai Várnegyed, az Andrássy út és történelmi környezete; Hollókő ófalu és táji környezete; az Ezeréves Pannonhalmi Bencés Főapátság és közvetlen természeti környezete; pécsi ókeresztény sírkamrák

Természeti/kulturális világörökség: Fertő/Neusiedlersee kulturtáj; tokaji történelmi borvidék

Szellemi kulturális örökség: mohácsi busójárás

Világemlékezet Lista: Mátyás korvinái (Bibliotheca Corviniana)

**Üzleti kalkuláció és költséggazdálkodás tantárgy 150 óra**

**A tantárgy tanításának fő célja**

A tantárgy oktatásának célja, hogy a tanulók megismerjék az utazásszervezéshez kapcsolódó gazdasági számításokat, ezek matematikai alapjait, a jutalék, a nettó és bruttó összeg fogalmát, számításának módját, az üzleti számítások jelentőségét, a turizmus területein alkalmazott áfa mértékét, a garanciák és kontingensek előnyeit, hátrányait.

**A tantárgy témakörei**

1 – 4 hónap ismeretei:

Árualapok az utazásszervezésben: saját és közvetített utak, nem alaptevékenységű üzletágak az utazási irodában, a biztosítások fajtái, a valutaváltás szabályai

A gazdálkodás, üzleti irányítás tevékenységei: vállalkozási formák, utazási iroda alapítása, működtetése, megszüntetése, felfüggesztése

Pénzforgalmi dokumentumok

Nyomtatványok ismerete, használata, iktatása, megőrzése

Az áfa a turizmus különböző területein: Áfa az utazásszervezésben – különleges adózás, tevékenységek TEÁOR-számai

5 - 8. hónap ismeretei

Az utazásszervezés számításai. A számítások szabályai, a számításokban szereplő szolgáltatások

A szolgáltatások sorrendje, a különféle szolgáltatások számításának módja

Az előkalkuláció fogalma, fontossága, elkészítése – kiutaztatás, beutaztatás, belföldi utazásszervezés

Elszámolások: elszámolás az idegenvezetővel, szolgáltatásokat biztosító partnerekkel – közlekedés, szállás, vendéglátás, programok. Számlák ellenőrzése, kiegyenlítése, módszerek

Utókalkuláció: az utókalkuláció fontossága, elemei, elkészítése elméletben és gyakorlatban, kiutaztatásra és beutaztatásra, belföldi programra vetítve

Árrés kiszámítása – áfa

Jutalék, ügynöki jutalék számítása, elszámolása – áfa

9-12. hónap ismeretei

Gazdasági elemzések: Hatékonysági mutatók készítése utókalkulációk segítségével, gazdasági elemzések utókalkulációk segítségével, a következő évi árualap összeállításának megtervezése a saját eredmények és a külső tényezők fényében.

**Speciális szolgáltatások tantárgy 40 óra**

**A tantárgy tanításának fő célja**

A tantárgy oktatásának fő célja, hogy a tanuló megismerje az emberi kapcsolatok pszichológiáját, tisztában legyen a fogyasztói magatartástípusokkal, képes legyen kapcsolatot teremteni, az ügyfél számára legmegfelelőbb ajánlatot elkészíteni, mindezt az üzleti etikett és a társadalmi normák elvárásai szerint.

**A tantárgy témakörei**

1 – 4 hónap ismeretei:

Bevezetés a pszichológiába: A gondolkodás folyamata, intelligencia, kreativitás, érzelmek, motiváció, önismeret, stresszkezelés, a személyiségfejlődés lépései5 - 8. hónap ismeretei

Erkölcs, üzleti etikett és kommunikáció: Erkölcsi szabályok, normák. Viselkedéskultúra az üzleti életben. Üzleti kommunikáció tervezése, szóbeli és írásbeli formái. Az időgazdálkodás mint kommunikációs jellemző: időpont, időtartam, időbeosztás.

A beszédmód és a szereppartnerrel való viszony (magán és nyilvános): szókincs, stílus. Köszönéstől a kapcsolattartásig (a formális és az informális kommunikáció jellemzői szóban és írásban).

Megjelenés

Probléma- és konfliktushelyzetek kezelése

9-12. hónap ismeretei

Fogyasztói magatartás. Fogyasztótípusok. Fogyasztói magatartást befolyásoló tényezők

Magyarok által látogatott európai és Európán kívüli desztinációk: Mediterráneum – a Földközi-tenger országai, Magyarország szomszédos országai, Észak-Afrika, Törökország, Egyesült Arab Emírségek, Jordánia, Európa fő- és nagyvárosai

**Turizmusmarketing tantárgy 40 óra**

**A tantárgy tanításának fő célja**

A marketing oktatása során a cél, hogy a tanulók megismerjék a marketing feladatait, eszközeit, helyét és céljait, a piac működését. A tananyag súlypontját a vendéglátás és turizmusmarketing jelenti. Megismertetni a tanulóval, hogy a különböző turisztikai termékeket hogyan, milyen módon tudja eljuttatni a fogyasztóhoz, illetve a közvetítő partnerekhez.

**A tantárgy témakörei**

1 – 4 hónap ismeretei:

A marketing fogalma

Piacszegmentáció: a piac és ismérveinek meghatározása, szegmentumok kialakítása, elemzése, célcsoportkezelés, pozicionálás

Marketingmix: termékek és termékpolitika, árazás és árpolitika, értékesítés és termékelhelyezés, hirdetés és reklámpolitika, emberi tényező, környezeti és tárgyi elemek, folyamat,

szolgáltatások minősége

4C: fogyasztói igény, költség, kommunikáció, kényelem

Marketingstratégia: Marketing alap- és részstratégia

A marketingmenedzsment folyamata: helyzetelemzés, célok megfogalmazása, stratégiák meghatározása, programkialakítás, -végrehajtás és -ellenőrzés

A marketingtervezés folyamatának hét lépése

Marketingterv

Szervezeti marketing: A szervezeti vásárlók, szervezeti piacok fajtái és sajátosságai. Beszerzési helyzetek, ipari vevők, viszonteladók. Viszonteladók csoportosítása

Piackutatás: A piackutatás fogalma. Információgyűjtési módszerek: kvantitatív és kvalitatív, primer és szekunder, kérdőíves megkérdezés, mélyinterjú, fókuszcsoport, próbavásárlás

Brandmarketing: Branding fogalma. Márkaépítés: célközönség meghatározása, márka küldetése

Márka értékének és különlegességének azonosítása. Vizuális megjelenés, az arculat beépítése a márka összes megjelenésében

Hűség a márka értékeihez

Turizmusmarketing: HIPI-elv. Szegmentáció a turizmus területén. Az utazási döntés folyamata, modellje. A turisztikai termék életgörbéje. Turisztikai imázs, elosztási csatornák a turizmusban

Országmarketing, régiómarketing, TDM (desztinációs marketing), regionális turizmusmarketing

Szállodai marketing, HORECA

5 - 8. hónap ismeretei

Termékpolitika

Árpolitika

Értékesítési politika

Kommunikációs politika: A marketingkommunikáció célja, eszközei

Reklám: A reklám fogalma, fajtái, tervezése. A reklám gazdasági és társadalmi hatásai. Reklámtorta

Személyes eladás: Jellemzői, formái, létjogosultsága. A személyes eladás lehetőségei a turizmusban

Eladásösztönzés: Fogyasztókra és kereskedőkre irányuló eszközök. Az értékesítésösztönzés tervezése

Eladásösztönzés lehetőségei a turizmusban

Public Relation: A PR fogalma, célcsoportjai. Belső és külső PR. Corporate Identity.

9-12. hónap ismeretei

Modern marketingkommunikációs eszközök

ATL- (above the line) eszközök: nyomtatott sajtó, szabadtéri eszközök, rádió, televízió, mozi, internet

BTL- (below the line) eszközök: direkt marketing, vásárlásösztönzés, vásárláshelyi reklám, eseménymarketing, rendezvények vásárok, kiállítások, szponzorálás, személyes eladás, public relations

Direkt marketing: A direkt marketing sajátosságai, módszerei. Az adatbázis szerepe. GDPR – Adatvédelem

A közösségi média szerepe a turizmus területén: A PESO-modell. A közösségi média lehetőségei: Facebook, Twitter, Instagram, Snapchat, Youtube, Google+, Tripadvisor

**Adminisztráció és elszámolás tantárgy 100 óra**

**A tantárgy tanításának fő célja**

A tantárgy oktatásának célja, hogy a leendő turisztikai technikusok elsajátítsák azokat az adminisztrációs módszereket, amelyeket munkavégzésük során napi szinten használniuk kell majd.

**A tantárgy témakörei**

1 – 4 hónap ismeretei:

Nyilvántartások: Nyilvántartások kezelése (digitális, papíralapú, szálloda, utazási iroda stb.) Szituációs

gyakorlatok

Szerződések: Az utazási szerződés fogalma, tartalmi elemei, jogok és kötelezettségek. Utazásközvetítői szerződések. Értékesítési szerződések: szolgáltatókkal, szálláshelyekkel, közlekedési vállalkozóval, idegenvezetővel.

Részvételi jegy: Részvételi jegyek mint utazási dokumentumok. Részvételi jegy készítése elméletben és gyakorlatban. Szituációs feladatok – úti okmányok kiadása, utasok tájékoztatása elutazáskor

5 - 8. hónap ismeretei

Forgatókönyv: Forgatókönyv fogalma, fontossága, készítése kiutazó, beutazó és belföldi programra vetítve

Jegyzőkönyv: Vis major esetek kezelése. A jegyzőkönyv készítésének tartalmi, formai követelményei. A helyszíni jegyzőkönyv felvétele, tartalmi, formai követelményei, a hazaérkezést követő intézkedések. Szituációs gyakorlatok

9-12. hónap ismeretei

Idegenvezetői jelentés. Az idegenvezetői jelentés fogalma, jelentősége

Szituációs feladatok

**Etikett, protokoll tantárgy 20 óra**

**A tantárgy tanításának fő célja**

A tantárgy oktatásának célja, hogy a tanulók elsajátítsák a protokoll, illetve az etikett szabályait. Kellő magabiztossággal és udvariasan tudjanak kapcsolatot teremteni és tartani, kommunikálni a vendégekkel és a potenciális ügyfelekkel szóban és írásban. Biztonsággal eligazodjanak a különböző kultúrák érintkezési formái között.

**A tantárgy témakörei**

1 – 4 hónap ismeretei:

Alapvető udvariassági formák (köszönés, bemutatkozás, megszólítás)

Nem verbális kommunikáció (testmozgás, térközszabályozás, kulturális emblémák)

Írásbeli kapcsolattartás (hivatalos és elektronikus levelezés, meghívó)

Megjelenés az interneten – a netikett

5 - 8. hónap ismeretei

Étkezési kultúra, nyilvános szereplés, öltözködés protokolláris szempontból

Protokolláris rendezvények és nemzetközi protokoll

A vendégfogadás szabályai, hivatalos ceremóniák (állami rendezvények, diplomáciai szintű rendezvények, tudományos és társadalmi rendezvények)

Étkezéssel egybekötött rendezvények (álló-ültető rendezvények)

Rendezvények protokollja

9-12. hónap ismeretei

Különböző kultúrák, nemzetek érintkezési formái, viselkedés a magyarok által leginkább

látogatott európai és Európán kívüli desztinációkra utazáskor

**Országismeret tantárgy 150 óra**

**A tantárgy tanításának fő célja**

Fontos cél, hogy a tanuló globálisan tudjon gondolkodni, tisztában legyen egy adott terület, régió látványosságaival, sajátosságaival, attrakcióival; turisztikai termékeit képes legyen egy útvonalra felfűzni, kerülve az elaprózódást (például Somogy, Tolna és Baranya megyét tekintve meg tudjon határozni négy-ötféle turisztikai attrakciót: egy gyógy- és/vagy termálfürdőt, egy élményközpontot, egy borvidéket pincészettel, egy hungarikumot).

**A tantárgy témakörei**

1 – 4 hónap ismeretei:

Kulturális turizmus:

Városi turizmus – Az 5A-modell. Turisztikai infra- és szuprastruktúra. Kastély-, műemlék- és örökségturizmus: turisztikai jelentőséggel bíró múzeumok, várak, kastélyok, történelmi emlékhelyek.

Vallási turizmus: szakrális helyszínek, vallási nevezetességek, turisztikailag frekventált templomok, vallási rendezvények, Magyarország zarándokútjai

Rendezvényturizmus: turisztikailag jelentős fesztiválok, rendezvények. Kulturális élményszerzés

Egészségturizmus: Gyógyturizmus Budapesten és vidéken: Hévíz, Hajdúszoboszló, Sárvár, Bük, Zalakaros, Gyula. Gyógytényezők Magyarországon: gyógygázok, gyógyiszapok, ásványvizek, gyógybarlang, klimatikus helyek. Wellnessturizmus

Bor- és gasztroturizmus: Borvidékek: a 22 magyar borvidék. Borturizmus: a bor, mint turisztikai termék: pincelátogatás, borkóstoló, borút, borfesztivál, borestek. Gasztroturizmus: a gasztroturizmusban részt vevők csoportosítása, gasztrofesztiválok.

Hungarikumok és hagyományok, amelyek nemzeti és turisztikai szempontból is értékelhető vonzerőt jelentenek. Területek: agrár-élelmiszergazdaság, kulturális örökség stb. Vonzerők, turisztikai termékek csoportosítása tematikus utak, városlátogatások keretében.

5 - 8. hónap ismeretei

Régió látnivalói

9-12. hónap ismeretei

Budapest látnivalói

**Idegenvezetés tantárgy 220 óra**

**A tantárgy tanításának fő célja**

A tantárgy oktatásának célja, hogy a leendő idegenvezetők elsajátítsák azokat a módszereket, amelyeket munkájuk során napi szinten alkalmazniuk kell.

**A tantárgy témakörei**

1 – 4 hónap ismeretei:

Útvonaltervezés: Az útvonaltervezés szabályai. A városnézés formái (gyalogos, autóbuszos), módszertana. A körutazások szabályai. Az élményvezetések sajátosságai

Közlekedési eszközökhöz és helyszínekhez kapcsolódó idegenvezetés: Autóbuszos utazások. Repülőgépes utazások. Kapcsolódó transzferek. Gyalogos körséta. Tárlatvezetés

Célcsoportok sajátosságai: A célcsoportok meghatározása és fajtái. Európai üdülőtípusok, Hahn, Jung, Hippokratész tipológiája. Speciális igények felmerülése és kezelése.

Az információközlés írásbeli és szóbeli módjai, IKT az idegenvezetésben. Információközvetítés. Vezetési technikák. A digitális technológia alkalmazása: multimédiás rendszerek, navigációs rendszerek, mobiltechnológia, Cloud Computing, social networks, digitalizált vendégfogadás, audioguide. Nyomtatott tájékoztató anyagok.

Idegenvezetői adminisztráció, dokumentumok kezelése

Idegenvezetői dokumentáció (forgatókönyv, beszámoló, utascsoport nyilvántartás,

voucherek, számlák stb.)

A referenssel való egyeztetés dokumentumai

Az útiokmányok fajtái, vízumkötelezettség és az ehhez kapcsolódó szabályok

Valuta- és vámszabályok

A turisztikai partnerekkel való kapcsolattartás okmányai

Elszámolások, visszajelzések, jegyzőkönyvek készítése

Fogyasztóvédelem

5 - 8. hónap ismeretei

Pécs látnivalói idegenvezetői szemmel.

Buszos vezetés Baranyában

9-12. hónap ismeretei

A konfliktuskezelés módszerei, a panaszkezelés lehetőségei, rendkívüli helyzetek megoldásai (vis maior esetek, baleset, betegség, haláleset, poggyász/útiokmány elvesztése stb.)

**Üzleti menedzsment a turizmusban tantárgy 220 óra**

**A tantárgy tanításának fő célja**

A tantárgy oktatása során a tanuló megismeri a bevétel-gazdálkodás területeit, folyamatait. A létszám- és bérgazdálkodás témakörben elsajátítja a munkavállalás lépéseit, választ kap a bérezés fontos kérdéseire. Megismeri a turisztikai vállalkozások fajtáit, sajátosságait. A cél az, hogy a tanuló az üzleti menedzsment tantárgyon belül minden olyan szükséges információt és tudást megszerezzen, amely segíti, megkönnyíti a munkavállalást, munkavégzést.

**A tantárgy témakörei**

1 – 4 hónap ismeretei:

Bevételgazdálkodás: A bevétel elemei, részei. A bevételtervezés egyszerű folyamata. A bevétel bizonylatai, elszámoltatása. Fizetési módok. A nyugta- és számlaadás gépi eszközei. Pénzügyi elszámolás. Szakhatósági ellenőrzés

Létszám- és bérgazdálkodás: Álláshirdetés. Munkaviszony létesítése és megszüntetése, a belépés-kilépés folyamatai, dokumentumai. Munkaszerződés. Kölcsönzött munkaerő. Munkabeosztás. A munkavállalók védelme. A bérezés alapjai. A bérköltségek tervezésének egyszerű folyamatai.

5 - 8. hónap ismeretei

Vezetés a gyakorlatban: Vezetés fogalma. Szervezeti felépítés. Működési sztenderdek kidolgozása és ellenőrzése. Csapatépítés, tréningek, motiváció.

9-12. hónap ismeretei

Vállalkozás indítása. Vállalkozási formák. Vállalkozás indításának folyamata (jogszolgálat és könyvelői szolgálat igénybevétele). A turisztikai vállalkozások fajtái, sajátosságai, működése.

Egy szálloda, egy utazási iroda, egy turisztikai egyesület vállalkozási koncepciója.

**IKT kompetenciafejlesztés tantárgy 20 óra**

**A tantárgy tanításának fő célja**

Interaktív vizsgára való felkészülés.

**A tantárgy témakörei**

1 – 4 hónap ismeretei:

Szövegszerkesztő program használata. Power point program használata. Feladatsor készítő programok kitöltésének gyakorlása. Excell.

5 - 8. hónap ismeretei

Nagyutazás utazásirodai szoftver. Szállodai szoftverek ismerete.

9-12. hónap ismeretei

Vizsgához szükséges jártasság megszerzése